Üle-Eestiline Noorte Sümfooniaorkester

ÜENSO orkester (endise nimega Üle-Eestiline Noorte Sümfooniaorkester) on Eesti sümfooniaorkester.
Paindliku koosseisuga projektorkestri liikmete hulgas on nii Eesti Muusikaakadeemia üliõpilasi kui ka muusikakoolide õpilasi kõikjalt Eestist. Orkestri peadirigent on Jüri-Ruut Kangur ja produtsent on Tõnno Piigli. Orkester annab aastas 25–30 kontserti. 

Orkester asutati 1995. aastal Jüri-Ruut Kanguri eestvedamisel üleriigilise keelpillimängijate Haapsalu suvekursuse orkestrina. Alates 2000. aastast on orkester andnud kontserte ka väljaspool kursuste aega ning esinenud paljudel esindusüritustel (Eesti Vabariigi aastapäeva pidulik kontsertaktus Estonias, Eesti Vabariigi taasiseseisvumise 10. aastapäev, Tallinna vanalinna päevade ava- ja lõppkontserdid, IX ja X noorte laulupidu, Jaapani keisri visiidi puhul toimunud kontsert Tallinna lauluväljakul). Orkestri esinemisi on üle kantud televisioonis ja raadios. 

Orkester on osalenud rahvusvahelistes koostööprojektides, teinud koostööd Eesti Kontserdi ja Tallinna Filharmooniaga, samuti paljude tippsolistide (Jassi Zahharov, Aile Asszonyi, Mati Turi, Pirjo Levandi, Ivo Linna, Hanna-Liina Võsa, Koit Toome, Tanel Padar, Gerli Padar, Maarja-Liis Ilus, Liisi Koikson, Kristjan Kasearu, Mikk Saar, Evelin Samuel jt), kooride ja külalisdirigentidega. Korduvalt on orkestrit juhatanud maestro Eri Klas. Tänavu tehti debüüt Pärnus Oistrahhi Festivalil maestro Neeme Järvi juhatusel. Orkester on esinenud ka Saksamaal. 

Viimastel aastatel on orkester suurt publikumenu saavutanud omapäraste kavadega, sealhulgas kahe filmimuusika kavaga. "Carmina Burana (kantaat)" kontsertetendus, volbriöine oratooriumiparoodia, 80. aastate estraadimuusika gala "Sotspop", klassikalise muusika šedöövrite kontsert kooliõpilastele, James Bondi filmimuusika galakontsert, muusikalihittide gala jms. Repertuaaris on hulk suurvorme ja nõudlikke teoseid, kokku üle 600 teose, sealhulgas Maurice Raveli "Boléro", Carl Orffi "Carmina Burana", Luis Bacalovi "Misa Tango", Ludwig van Beethoveni V sümfoonia, Edvard Griegi "Peer Gynt", Leonard Bernsteini "Chichester Psalms", Antonín Dvořáki IX sümfoonia ja tšellokontsert, Claude Debussy "Petite Suite", Max Bruchi II viiulikontsert, Sergei Prokofjevi "Petite Suite" jpm. 

Sõltuvalt projektist võib orkestri suurus ulatuda 30-liikmelisest kammerkoosseisust kuni 100 liikmeni.

Statistikat 
 Orkestri 20. tegevusaastat tähistav kontsert oli orkestri 272. kontsert.
 140 kontserti on antud Tallinnas, 32 Pärnus, 21 Haapsalus, 12 Tartus, Estonia Kontserdisaalis on olnud 36 kontserti, Pärnu Kontserdimajas 24.
 Esinetud on ka Saksamaal, Soomes ja Venemaal, sh Peterburi Filharmoonia Suures Saalis.
 Orkestris on mänginud 20 aasta jooksul üle 600 muusiku, lisaks 125 ÜENSO eelkäija ehk Haapsalu keelpillikursuste orkestris osalenud muusikut. 
 Mänginud on 197 viiuldajat, 46 vioola-, 48 tšello-,25 kontrabassi-, 29 flöödi-, 22 oboe-, 28 klarneti-, 16 fagoti-, 27 metsasarve-, 37 trompeti-, 25 trombooni-, 4 tuuba-, 7 harfi-, 41 löökpilli-ja 19 klaverimängijat, 21 kitarristi ja 6 saksofonisti.
 Orkestri ees on soleerinud 150 laulu- ja 59 instrumentaalsolisti. Enim koostööd teinud solistid on Maarja-Liis Ilus (20 kontserti), Tanel Padar (19), Koit Toome (19), Hanna-Liina Võsa (15), Ivo Linna (14), Kelli Uustani (14), Nele-Liis Vaiksoo (13), Liisi Koikson (12), Priit Volmer (12) ja Gerli Padar (12). 

Koostööd on tehtud maailmakuulsate viiuldajate Ivry Gitlise ja Viktor Tretjakoviga, pianist Alexander Markovichi, ansambliga "The Manhattan Transfer".

Veel tuntud soliste: Tõnis Mägi, Annely Peebo, Ewert Sundja, Siiri Sisask, Uku Suviste, Villu Tamme, Kerli Kõiv, Ott Lepland, Karl-Erik Taukar, Marko Matvere, Mart Sander, Vaiko Eplik, Jarek Kasar, Jaan Pehk, Tanja Mihhailova, Kristjan Kasearu, Mikk Saar, Jassi Zahharov, Voldemar Kuslap, Aile Asszonyi, Oliver Kuusik, Märt Avandi, Getter Jaani, Genka, Sandra Nurmsalu, Maria Listra, Henrik Normann, Mart Müürisepp, Mati Turi, Lauri Pihlap, Hannah, Laura Remmel, Birgit Sarrap (Õigemeel), Kaire Vilgats, Tarmo ja Toomas Urb, Andrus Vaarik, Priit Võigemast, Peeter Volkonski, Rauno Elp, Evelin Samuel, Janika Sillamaa, Tõnu Trubetsky, Sepo Seeman, Jari Sillanpää, Tapani Kansa, Lauri Nebel, Pirjo Levandi, Marju Länik, Karl Madis, Helen Lokuta, Mikk Dede, Ivo Eensalu, Andero Ermel, Guido Kangur, Hannes Kaljujärv, Evelin Võigemast, Hele Kõrve, Maria Soomets, Rain Simmul, Arvo Leibur, Mihkel Poll, Triin Ruubel, Marius Järvi, Teet Järvi, Maarika Järvi, Krisjan Hallik, Tõnu Raadik, Marcel Johannes Kits, Katariina Maria Kits, Indrek Leivategija, Marina Chiche, Mikhail Zemtsov, Henn Rebane, Lembit Saarsalu, Virgo Veldi, Raivo Tafenau, Tengku Irfan, Tatiana Berman, Martin Kuuskmann jpt.

 Orkestrit on juhatanud kontsertidel ja laulupidudel kokku 94 dirigenti, sh Jüri-Ruut Kangur 181, Kaspar Mänd 21, Aarne Saluveer 22, Neeme Järvi 17, Hirvo Surva 15 ja Eri Klas 13 kontserdil. Orkestrit on juhatanud ka Paavo Järvi, Tõnu Kaljuste, Erki Pehk Toomas Siitan, Kaspars Putninš, Risto Joost, Jüri Alperten, Tomi Rahula jt.

Esinetud on kokku koos 75 koori, ansambli ja tantsutrupiga, sh Eesti Rahvusmeeskoor, Läti Riiklik Segakoor Latvija, Yale Alumni Chorus, ansamblid The Sun, Söörömöö, Elephants from Neptune, Ewert and Two Dragons, rahvusooperi Estonia poistekoor, ETV koorid, ansambel HU?, Tallinna Kammerorkester jpt.

Orkestri vilistlasi: DJ Sander Mölder, lauljad Birgit Sarrap (Õigemeel), Marvi Vallaste, Silver Laas, folkviiuldaja Maarja Nuut ja Karoliina Kreintaal.

Omaprojektid 
Orkestri tuntumaid projekte:
 Klassikahittide gala "Klassika Top15"
 "SotsPop"
 James Bondi filmimuusika gala
 Filmimuusika show "Gladiator"
 "Carmina Burana" kontsert-show
 humoorikas kontsert "Suur volbri triangel"
 muusikalihittide gala "Kolm graatsiat"
 humoratoorium "Suremata kuulsus Salomon Vesipruul"
 "The Sun Symphonics"
 "Kolm tenorit" (Jarek Kasar, Jaan Pehk, Vaiko Eplik)

Esinemised 
Orkester on esinenud järgmistel festivalidel ja laulupidudel:
 IX, X ja XI noorte laulupidu
 XXVI üldlaulupidu
 I, II ja III punklaulupidu
 Öölaulupidu "Märkamise aeg"
 Rahvusvaheline poistekooride laulupidu
 Vabariigi aastapäeva pidulik presidendi kontsertaktus
 Jaapani keisri visiidi laulupidu
 Pärnu Muusikafestivali Järvi Akadeemia (sh dirigeerimiskursuste praktikaorkestrina)
 David Oistrahhi Festival
 Birgitta Festival
 Saaremaa Ooperipäevad
 IX Euroopa Orkestrite Festival
 Leigo Järvemuusika
 Põltsamaa Fest
 Tallinna vanalinna päevad
 Tallinna Merepäevad
 Pärnu Jääfestival
 Viru Folk
 Palmse Mõisa Muusika
 Üleriigiline mudilaskooride festival "MuFe"
 Tallinna Linna Päev
 festival "Viiulimängud"
 Virumaa laulupidu

Välislingid 
 Orkestri Facebooki leht

Eesti orkestrid
Sümfooniaorkestrid